 

**בבית הדין הצבאי המחוזי**

**במחוז שיפוטי ח"א**

**בפני כבוד השופטת: סא"ל רינת לוי מוסקוביץ'**

בעניין: התובע הצבאי (ע"י ב"כ, סגן דיוויד סמויילר)

נגד

הנאשם: ח/ XXX טוראי א' ב' (ע"י ב"כ, סרן מאור שמואלי)

הכרעת - דין

על פי הודאתו, מורשע הנאשם בעבירה של היעדר מן השירות שלא ברשות, לפי סעיף 94 לחוק השיפוט הצבאי, התשט"ו - 1955, בגין כך שנעדר מיחידתו XXX שלא ברשות מיום 27.12.2021 ועד יום 07.05.2023 למשך 497 ימים, בהתאם לכתב האישום ולפרטים הנוספים.

**ניתנה היום, י"ב בטבת תשפ"ד, 24.12.2023, והודעה בפומבי ובמעמד הצדדים.**

**\_\_\_\_\_\_\_\_\_\_\_**

שופטת

גזר-דין

הנאשם הורשע על פי הודאתו בעבירה של היעדר מן השירות שלא ברשות, על כי נעדר מיחידתו להב 18 לתקופה בת 497 ימים, אשר הסתיימה בהתייצבותו.

הנאשם גויס לצה"ל בחודש פברואר 2021, והחל את ההיעדרות כעשרה חודשים לאחר מכן.

הנאשם שוחרר ממעצרו במסגרת הליך שילוב במסגרתו הועבר ליחידה אחרת לבקשתו. ואולם, בחלוף מספר חודשים הותאם לנאשם פרופיל פוסל שירות.

סיכום המפגש הברה"ני שהוצג לעיוני מעלה תמונת חיים מורכבת מתקופת ילדותו של הנאשם והיעדר גורמי תמך.

בנסיבות אלה מצאתי לכבד את עתירתם המשותפת של הצדדים ולאמץ את הסדר הטיעון שהוצג, וזאת למרות ההקלה לה זוכה הנאשם במסגרת ההסדר. לעניין זה שקלתי גם את העובדה שהיעדרות הנאשם לא החלה או נמשכה בתקופת לחימה.

**על הנאשם נגזרים, אפוא, העונשים הבאים:**

1. **עשרים ושלושה (23), ימי מאסר לריצוי בפועל, החופפים את ימי מעצרו.**
2. **קנס בסך שמונה מאות (800) ₪ אשר ישולם בשני (2) תשלומים עוקבים ושווים, באמצעות כרטיס אשראי, החל מהיום. לא ישולם אחד התשלומים, יעמוד הקנס כולו לפירעון מיידי.**
3. **זכות ערעור כחוק.**
4. **ניתן היום, י"ב בטבת תשפ"ד, 24.12.2023, והודע בפומבי ובמעמד הצדדים.**

**\_\_\_\_\_\_\_\_\_\_\_**

שופטת

נערך על ידי: ק.ג

בתאריך:31.12.2023

חתימת המגיה: סגן שיר בן-ארמון